Manuel Valls

Manuel Valls () er ein fransk sosialistisk politikar som blei statsminister i Frankrike 31. mars 2014.«Décret du 31 mars 2014 portant nomination du Premier ministre», Journal officiel de la République française, nr. 0077, 1. april 2014.

Manuel Valls blei fødd i Barcelona og blei fransk statsborgar i 1982. Han var rådgjevar for statsminister Michel Rocard med ansvar for spørsmål knytt til ungdom frå 1988 til 1991. Frå 1997 til 1991 var han kommunikasjonsrådgjevar for statsminister Lionel Jospin.Qui est Manuel Valls, l'homme qui monte à gauche ? La Depeche, 9. mai 2012 Han var medlem av den franske nasjonalforsamlinga 2002–2012 og borgarmeister i Évry 2001–2012.

Manuel Valls var kandidat til å bli kandidaten frå sosialistpartiet til det franske presidentvalet i 2012. Han hamna på femteplass i første runde, og støtta kandidaturet til François Hollande i andre runde.Primaire socialiste: les principales réactions Paris Match, 9.oktober 2011 Med François Hollande som president frå 15. mai 2012 blei Valls innanriksminister i regjeringa til Jean-Marc Ayrault. Etter at Ayrault gjekk av blei han statsminister 31. mars 2014.

 Kjelder 

Denne artikkelen bygger på «Manuel Valls» frå ,  den 23. desember 2014.  

Kategori:Franske politikarar
Kategori:Franske statsministrar
Kategori:Folk frå Barcelona